**Najčastejšie kladené otázky (FAQ) k výzve na predkladanie žiadostí o nenávratný finančný príspevok na zvyšovanie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb, kód výzvy: IROP-PO7-SC72-2021-74**

**Oblasť „oprávnenosť žiadateľa“:**

**Otázka č. 1:**

Prosím o upresnenie oprávneného žiadateľa k výzve o nenávratný finančný príspevok na zvyšovanie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb

c) Subjekty zo súkromného sektora3 (právnická, fyzická osoba ako zriaďovateľ materskej/základnej školy), materská/základná škola

Subjektom zo súkromného sektora môže byť len zriaďovateľ materskej/základnej školy alebo aj bežná PO – podnikateľ?

**Odpoveď:** Subjekt zo súkromného sektora môže byť v rámci výzvy IROP-PO7-SC72-2021-74 oprávneným prijímateľom **výlučne ako zriaďovateľ MŠ/ZŠ**.

**Oblasť „oprávnenosť realizácie aktivít projektu“:**

**Otázka č. 2:**

Ako môžeme chápať cykloturistické trasy v tejto výzve, keďže na str. 11 sa uvádzajú normy, ktoré sú sa týkajú klasických cyklotrás a cykloturistické trasy sa riadia normou STN018028?

**Odpoveď:** Výzva je v súlade so špecifickým cieľom 7.2 koncipovaná tak, že projekty majú za cieľ zvýšenie deľby prepravnej práce v prospech nemotorovej dopravy. Preto sme aj pri typoch aktivít zameraných na rekonštrukciu, modernizáciu a výstavbu infraštruktúry pre nemotorovú dopravu stanovili podmienku súladu s TP 085, t.j. aby sa v každom prípade jednalo o cyklistické komunikácie, ktoré môžu byť aj **rekreačného charakteru.**

**Otázka č. 3:**

Je možné si v rámci výzvy kúpiť prevádzkové stroje na neskoršiu údržbu cyklotrás napr. čistenie, zametanie? V rámci oprávnených výdavkov sú uvedené prevádzkové a špeciálne stroje, tak či prevádzkovými strojmi môžeme chápať stroje na zabezpečenie následnej údržby cyklotrás?

**Odpoveď:** Nie, tento typ výdavku nie je v rámci výzvy oprávnený.

**Otázka č. 4:**

Rada by som sa informovala, či medzi oprávnené  aktivity môžeme zaradiť aj nasledovné aktivity:

* vytváranie bezbariérových chodníkov, pre potreby cyklistov. Ak je to oprávnené je potrebné aj označenie takýchto chodníkov  dopravnými značkami alebo piktogramy na zemi ?

**Odpoveď:** V rámci aktivity A.1. je oprávnená obnova, rekonštrukcia a modernizácia už existujúcich cyklistických komunikácií s cieľom zvyšovania bezpečnosti zraniteľných účastníkov cestnej premávky, budovanie nových cyklistických komunikácií, cyklokoridorov na existujúcich miestnych komunikáciách a komunikáciách medzi sídlami vrátane stavebných úprav chodníkov pre peších (v prípade, že sú súčasťou projektu stavebných úprav cyklistických komunikácií). Zvyšovanie parametrov cyklistických komunikácií (vrátane bezbariérovosti) je možné, avšak nemôže dochádzať k modernizácii samostatných chodníkov pre peších.

**Otázka č. 5:**

Je možná modernizácia vytvorenej pešej zóny (modernizácia stĺpikov, ktoré zabraňujú vstupu do pešej zóny na bezobslužné ) ?

**Odpoveď: Nie**

**Otázka č. 6:**

Je možné odstraňovanie dopravných značiek z chodníkov, ktoré slúžia aj pre cyklistov ? Ak je to oprávnené je potrebné aj označenie takýchto chodníkov  dopravnými značkami alebo piktogramy na zemi ?

**Odpoveď:** Predmetom projektu môže byť v rámci aktivity A.1. obnova, rekonštrukcia a modernizácia už existujúcich cyklistických komunikácií s cieľom s cieľom zvyšovania bezpečnosti zraniteľných účastníkov cestnej premávky, budovanie nových cyklistických komunikácií, cyklokoridorov na existujúcich miestnych komunikáciách a komunikáciách medzi sídlami vrátane stavebných úprav chodníkov pre peších (v prípade, že sú súčasťou projektu stavebných úprav cyklistických komunikácií). V prípade, že je potrebné odstránenie pôvodných značiek a ich nahradenie novými značkami resp. piktogramami v zmysle TP 085, je to oprávnený výdavok.

**Otázka č. 7:**

Máme záujem o vybudovanie ďalšej etapy cyklotrasy ( jednu už máme vybudovanú cez IROP), chceli by sme ju viesť po hrádzy, nechceme však túto hrádzu upravovať asfaltom, skôr ju chceme nechať prírodnú ( možno vysypať štrkom, ktorý by sa utlačil do zeme pre vyrovnanie nerovností). Na hrádzu by sme chceli osadiť smerovníky, lavičky a koše. Je to v poriadku z hľadiska podmienok výzvy?

**Odpoveď:**

Rekonštrukcia, modernizácia a výstavba infraštruktúry pre nemotorovú dopravu (vrátane typu aktivity A.2. cykloturistické trasy) **musí byť v súlade s Technickými podmienkami – Navrhovanie cyklistickej infraštruktúry (TP 085, MDV SR )**, ktoré určujú zásady navrhovania prvkov cyklistickej infraštruktúry a priamo nadväzujú na STN 73 6101 Projektovanie ciest a diaľnic a STN 73 6110 Projektovanie miestnych komunikácií.

Čo sa týka mobiliáru, tento možno považovať v zmysle výzvy za oprávnený výdavok za predpokladu **priameho vzťahu k podporenej cyklistickej infraštruktúre**. Napr. v prípade lavičiek sa však z charakteru otázky nedá jednoznačne zodpovedať či spĺňajú kritérium oprávnenosti. Posúdenie rozsahu oprávnených výdavkov bude predmetom odborného posúdenia žiadosti o NFP.

**Otázka č. 8:**

Je oprávneným výdavkom aj obstaranie bicyklov a elektrobicyklov v rámci zriadenia požičovne?

**Odpoveď:** Nie, obstaranie bicyklov a elektrobicyklov v rámci zriadenia požičovne nemožno považovať za oprávnený výdavok v rámci výzvy. V rámci typu aktivity A.3. je oprávnený **výlučne systém automatickej požičovne bicyklov**.

**Otázka č. 9:**

Je oprávneným výdavkom chodník pre peších, ak je to vyvolaná investícia tým, že z chodníka pre peších bude realizáciou projektu cyklochodník? Je chodník pre peších oprávnený aj bez vyvolanej investície?

**Odpoveď:** V rámci typu aktivity A.1. cyklistické komunikácie - obnova a rekonštrukcia už existujúcich cyklistických komunikácií, budovanie nových cyklistických komunikácií, cyklokoridorov na existujúcich miestnych komunikáciách a komunikáciách medzi sídlami vrátane stavebných úprav chodníkov pre peších (v prípade, že sú súčasťou projektu stavebných úprav cyklistických komunikácií), sú stavebné úpravy chodníkov pre peších oprávnené za predpokladu, že **predmetom projektu je rekonštrukcia resp. výstavba komunikácií určených pre chodcov a cyklistov (v spoločnom resp. oddelenom priestore)**. V zmysle otázky je rekonštrukcia chodníka pre peších s cieľom vybudovania cyklochodníka oprávnená. V prípade, že predmetom projektu je rekonštrukcia resp. výstavba komunikácií určených pre chodcov a cyklistov (v spoločnom resp. oddelenom priestore) - viď. odpoveď na otázku č. 1.

**Otázka č. 10:**

Je oprávnená cyklotrasa na okraji existujúcej komunikácie - jej úprava pre účel výstavby cyklotrasy?

**Odpoveď:** Z charakteru otázky nie je možné poskytnúť jednoznačnú odpoveď, keďže nevieme čo sa myslí pod úpravou cyklotrasy na okraji komunikácie (piktogram, cyklistický pruh?). Treba však mať na pamäti, že rekonštrukcia, modernizácia a výstavba infraštruktúry pre nemotorovú dopravu (vrátane typu aktivity A.2. cykloturistické trasy) musí byť v súlade s Technickými podmienkami – Navrhovanie cyklistickej infraštruktúry (TP 085, MDV SR ), ktoré určujú zásady navrhovania prvkov cyklistickej infraštruktúry a priamo nadväzujú na STN 73 6101 Projektovanie ciest a diaľnic a STN 73 6110 Projektovanie miestnych komunikácií.

**Oblasť „splnenia hodnotiacich kritérií“:**

**Otázka č. 11:**

V rámci hodnotiacich kritérií sme našli vylučujúce kritérium na str. 3 Či projekt prispieva k presunu cestujúcich z IAD do MHD/PAD/nemotorovej dopravy? Znamená to, že v rámci tejto výzvy musia byť cyklotrasy budované pri IAD, aby sa napojili na ďalší typ dopravy alebo samotnú cyklotrasu?

**Odpoveď:** Príloha výzvy č. 6 vo vzťahu k hlavným zásadám výberu operácií (HK č. 1 Súlad projektu s intervenčnou stratégiou IROP) uvádza, že ŽoNFP musí byť v súlade so zásadami výberu operácií, ktoré sú relevantné pre projekt, a to **primerane a v kontexte podmienok výzvy**. Keďže oprávnenou aktivitou v rámci výzvy je okrem iného aj podpora rekreačnej cyklistickej infraštruktúry, nemožno spravidla hovoriť v prípade takéhoto typu cyklotrás k priamemu vplyvu projektu na presun cestujúcich z IAD do nemotorovej dopravy, ale len k nepriamemu vplyvu vo forme motivácie ľudí k využívaniu bicykla ako plnohodnotného dopravného prostriedku. Projekty realizované v rámci typu aktivity A.2. teda nemusia byť nevyhnutne napojené na ďalší typ dopravy a zásada výberu operácií by mala byť považovaná za splnenú.

**Oblasť „formulár ŽoNFP“:**

**Otázka č. 12:**

Žiadam o usmernenie pri vypĺňaní ŽoNFP v systéme ITMS2014+, kde v rámci výberu aktivít je potrebné určiť hlavnú aktivitu. V našom prípade budeme mať 2 hlavné aktivity:

1. A1 cyklistické komunikácie,

2. A3 doplnková cyklistická a SMART infraštruktúra

Potrebujeme poradiť, či je v systéme ITMS v našom prípade potrebné odkliknúť možnosť „RIUS bez UMR“, alebo „UMR“ pri uvedených aktivitách, keďže mesto Senec patrí do RIUS aj UMR.

**Odpoveď:** V nižšie uvedenom prípade je v súlade s prílohou č. 7 výzvy s kódom IROP-PO7-SC72-2021-74 potrebné vybrať si typ aktivity „UMR“.

**Oblasť „oprávnenosť územia“:**

**Otázka č. 13:**

Žiadame o informáciu, či je uvedená výzva určená iba pre vymedzené mestá a o obce?

**Odpoveď:** Vyhlásená výzva na predkladanie žiadostí o nenávratný finančný príspevok na zvyšovanie atraktivity a prepravnej kapacity nemotorovej dopravy (predovšetkým cyklistickej dopravy) na celkovom počte prepravených osôb, kód výzvy IROP-PO7-SC72-2021-74 je zameraná na rekonštrukciu, modernizáciu a výstavbu infraštruktúry pre nemotorovú dopravu ako aj propagáciu a zvyšovanie atraktivity cyklistickej dopravy vo verejnosti. Oprávnenými žiadateľmi sú:

* obec (obecný úrad), mesto (mestský úrad), združenie obcí[[1]](#footnote-1)[1],
* samosprávny kraj (úrad samosprávneho kraja),
* mimovládne organizácie,
* subjekty zo súkromného sektora[[2]](#footnote-2)[2] (právnická, fyzická osoba ako zriaďovateľ materskej/základnej školy[[3]](#footnote-3)[3]), materská/základná škola,
* organizácia štátnej správy[[4]](#footnote-4)[4], štátna rozpočtová organizácia, štátna príspevková organizácia (ako zriaďovateľ materskej školy[[5]](#footnote-5)[5]), materská/základná škola.

Oprávneným územím miesta realizácie projektu je celé územie SR.

**Otázka č. 14:**

PPP č. 16 (Podmienka, že projekt je realizovaný na oprávnenom území) sa uvádza: **Oprávneným miestom realizácie projektu je celé územie SR**. No v dokumentoch z príloh Výzvy sa nachádza aj Príloha č. 7 (Obce spadajúce do MFO). Táto príloha je pre potenciálnych žiadateľov trochu metúca a niektorí si na základe tejto prílohy myslia, že do Výzvy sa môžu zapojiť iba obce spadajúce do MFO.

Z nášho pohľadu, podľa toho čo je uvedené vo Výzve v PPP č. 16, sa do Výzvy môžu s projektom zapojiť aj obce, ktoré nespadajú do MFO. Obec má k svojmu projektovému zámeru spracovanú už aj projektovú dokumentáciu a požiadali nás o overenie informácie ohľadom oprávneného územia na RO/SO.

**Týmto si dovoľujem požiadať Vás o potvrdenie / vyjadrenie k oprávnenosti žiadateľa.**

**Odpoveď:** Oprávneným miestom realizácie projektu je celé územie SR. Výnimku predstavuje aktivita A.2., ktorú nie je možné realizovať v rámci iniciatívy Catching-up Regions Prešovského kraja.

**Oblasť „ďalšie podmienky poskytnutia príspevku“:**

**Otázka č. 15:**

PPP č.29 je uvedené že Projekt, ktorý je predmetom konania o ŽoNFP musí byť v súlade s regionálnym alebo mestským záväzným strategickým dokumentom pre oblasť dopravy, ktorý obsahuje ucelenú sieť cyklodopravných trás (napr. plán udržateľnej dopravy, generel cyklistickej dopravy, generel nemotorovej dopravy, stratégia cyklodopravy samosprávneho kraja alebo mesta a pod.). Žiadateľ nemá spracovaný samostatný dokument pre oblasť dopravy, ale projektový zámer výstavby cyklotrasy je uvedený v PHSR a je v súlade s územným plánom oboch obcí.

**Je takýto projekt oprávnený na financovanie resp. je možné tento projektový zámer do regionálneho dokumentu doplniť do podania žiadosti?**

**Odpoveď:** Dokument preukazujúci splnenie predmetu projektu s PPP č. 29 „Projekt, ktorý je predmetom konania o ŽoNFP musí byť v súlade s regionálnym alebo mestským záväzným strategickým dokumentom pre oblasť dopravy, ktorý obsahuje ucelenú sieť cyklodopravných trás“ možno považovať aj územný plán obce za predpokladu, že obsahuje ucelenú sieť cyklodopravných trás.

**Otázka č.16:**

Akým spôsobom sa postupuje v prípadoch určovania Indexu bonity a Indexu finančnej situácie, kedy je určenie takýchto Indexov pre žiadateľa nevyhnutné, ale tieto Indexy nemôžu byť z objektívnych dôvodov vyhovotené - napr. v našom prípade sa jedná o novovytvorené Občianske združenie, teda OZ, ktoré nedisponuje údajmi z účtovnej závierky, ktoré by mohla na účely daných Indexov využiť.

**Odpoveď**: Pokiaľ nie je dostupná klasická účtovná závierka, je možné využiť aj mimoriadnu účtovnú závierku. Pokiaľ sa jedná o typ žiadateľa pri ktorom sa nedá vytvoriť žiadny typ účtovnej závierky je možné postupovať spôsobom:

*Pozn. V prípade ak krátkodobé záväzky sú nulové a nie je možné matematicky vykalkulovať hodnotu likvidít (1 až 3 stupňa), žiadateľ musí mať hodnotu majetku vyššiu ako 0,00 eur a celkové príjmy* > **celkové výdavky žiadateľa, vtedy je možné určiť podmienky likvidity za vyhovujúce.**

1. [↑](#footnote-ref-1)
2. [↑](#footnote-ref-2)
3. [↑](#footnote-ref-3)
4. [↑](#footnote-ref-4)
5. [↑](#footnote-ref-5)